
Projekti ”Elektrijaama tee rekonstrueerimine” teostaja määramine ja omafinantseeringu kinnitamine

1. ASJAOLUD JA MENETLUSE KÄIK
Riigikogu menetluses oleva 2019. aasta riigieelarve seaduse eelnõu kohaselt nähakse ette Majandus- ja Kommunikatsiooniministeeriumi haldusalale 2019. aastal 6 miljonit eurot kohalike teede hoiuks. Investeeringutoetust eraldatakse kooskõlas liiklusseaduse §11 lõikega 5 ja riigieelarve seaduse §-ga 50 majandus- ja taristuministri 19.10.2017. aasta määruse nr 53 „Kohaliku tee ehitamiseks juhtumipõhise investeeringutoetuse andmise põhimõtted“ (edaspidi määrus) alusel. 

Tulenevalt määrusest on kõigil kohaliku omavalitsuse üksustel võimalik taotleda kohaliku tee seisukorra parandamiseks: 

· transiittee toetust, mille eesmärk on toetada kohaliku omavalitsuse üksust, mille teatud kohaliku tee lõigul tekivad täiendavad kulutused seoses kohalikule teele rakenduva täiendava liiklusega lisaks kohaliku tähtsusega liiklusele (maksimaalne toetussumma 1 000 000 eurot projekti kohta); 

· ettevõtlusega seotud tee toetust, mille eesmärk on toetada kohaliku omavalitsuse üksust ettevõtjale vahetuks ligipääsuks vajalike kohalike teede seisukorra parandamiseks (maksimaalne summa 100 000 eurot projekti kohta). 
Vastavalt määruse § 6 lõikele 4  kohaliku omavalitsuse üksusele eraldatakse toetust ainult ühele projektile aastas. 
Narva Linnavalitsuse Linnamajandusamet koostöös Narva Linna Arenduse ja Ökonoomika Ametiga valmistab ette taotluse projektile ”Elektrijaama tee rekonstrueerimine”. Projekti raames rekonstrueeritakse Elektrijaama tee, teelõigud L2-L6, alates Rahu tn viaduktist kuni K. Sentšugovi tänavani. Rekonstrueeritava tee kogu pikkus on 1,945 km. Projekti planeeritud tegevused hõlmavad Elektrijaama teelõikude L2-L6 rekonstrueerimist ja heakorrastamist, sh liikluskorraldust ja tänavavalgustuse rajamist, ning sellega kaasnevaid töid (projekteerimistööd, omanikujärelevalve, liiklusohutusaudit/ekspertiis jms). Projekti tulemusena paraneb oluliselt tänavalõikude katte seisund, suureneb sõidukite liiklusohutus. Elektrijaama tee ulatuses asub palju ettevõtteid, näiteks Balti elektrijaam (Enefit Energiatootmine AS), OÜ International Veod, Gardenistas Grupp OÜ, OÜ Mürin, OÜ Soojaisoleerimine ja teised. Seega tee rekonstrueerimine soodustab ka ettevõtlust. Lisaks, rekonstrueeritav tänavavalgustus tagab parema teelõigu valgustatust ja suurendab seeläbi liiklusohutust.
Projekti tegevused on planeeritud ellu viia 2019-2020 aastate jooksul. 
Taotluse projekti rahastamiseks tuleb esitada hiljemalt 20. detsembriks 2018.

Projekti eeldatav kogumaksumus on ca 561 000 eurot, millest ehitustööde maksumus moodustab 498 500 eurot ning muude projekti elluviimiseks vajalike tööde maksumus on 62 500 eurot sh projekteerimistööd, omanikujärelevalve, tee ehitusprojekti ekspertiis jne. Meetme toetus moodustab kuni 100 000 eurot. Seega linna omafinantseering peaks moodustama vähemalt 461 000 eurot ( 82,175% projekti maksumusest). 
Projekti „Elektrijaama tee rekonstrueerimine“ eeldatav omafinantseerimise vajadus aastate kaupa on järgmine (juhul, kui aasta lõpus jäävad kasutamata vahendid viiakse see üle järgmisele aastale):

	
	2019
	2020

	omafinantseerimine
	322 700
	138 300


Linnavolikogu otsusega on vajalik kinnitada, et omafinantseerimise tegelik vajadus aastate lõikes täpsustatakse Narva linna arengukavas sh tegevuskavas vastavalt KOKS §371 lg-le 2 „Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kohandamisel ning investeeringuteks toetuse taotlemisel“.
Projekt on vastavuses strateegiliste dokumentidega:

1. Narva linna arengukavaga 2018-2022.

Strateegiline eesmärk 1.1: transpordi infrastruktuur vastab tänapäeva nõuetele

Tegevussuund 1.1.1: luua kaasaegne ja mugav liiklusinfrastruktuur

Ülesanded 1.1.1.1: teede ehitamine ja rekonstrueerimine 

Tegevus: Elektrijaama tee rekonstrueerimine
2. ÕIGUSLIKUD ALUSED 
2.1. Vastavalt KOKS § 22 lg 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine ning piirmäära kehtestamine rahavoogude juhtimiseks võetavale laenule.
2.2. Vastavalt KOKS § 371 lõikele 2 on arengukava ja eelarvestrateegia aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel. 
3. OTSUS
3.1. Kinnitada projekti ”Elektrijaama tee rekonstrueerimine” omafinantseeringuks kokku kuni 461 000 euro ulatuses.

3.2. Projekti positiivse rahastamisotsuse korral Narva Linnavalitsusel lubada võtta laenu omafinantseeringu katteks kokku kuni 461 000 euro ulatuses.
3.3. Projekti omafinantseerimise summad aastate lõikes kajastada Narva linna Arengukavas. 
3.4. Projekti teostajaks määrata Narva Linnavalitsuse Linnamajandusamet (registrikood 75039729) koos kõigi taotleja õiguste ja kohustustega.
4.  
RAKENDUSSÄTTED
4.1. Otsus jõustub seadusega sätestatud korras.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul 

       arvates otsuse teatavakstegemisest.
Irina Janovitš

